14.3.2022
FI
Euroopan unionin virallinen lehti
L 85/7
(6)
Elintarviketurvallisuusviranomainen totesi 27 päivänä tammikuuta 2015 antamissaan lausunnoissa (4), että Aspergillus niger (DSM 25794, CGMCC 4513/CGMCC 5751 tai CICC 40347/CGMCC 5343) -organismin tuottamalla sitruunahapolla ei ehdotettujen käyttöedellytysten mukaisesti käytettynä ole haitallisia vaikutuksia eläinten terveyteen, kuluttajien turvallisuuteen eikä ympäristöön.
Se totesi lisäksi, että lisäaineella on mahdollisia haittavaikutuksia iholle, limakalvoille ja silmille ja että hengitysteitse tapahtuva altistuminen on riski.
Sen vuoksi komissio katsoo, että ihmisten terveydelle aiheutuvien haittavaikutusten ehkäisemiseksi olisi toteutettava asianmukaisia suojatoimenpiteitä erityisesti lisäaineen käyttäjien osalta.
Elintarviketurvallisuusviranomainen totesi myös, että aine saattaa toimia rehun happamuuden säätelyaineena.
Vaikka sen teho elintarvikkeiden säilöntäaineena tunnustetaankin, tehoa ei ole osoitettu riittävällä tavalla, koska tutkimusasetelman perusteella ei voitu tehdä tilastollista analyysia.
(7)
Toimitettujen tutkimusten tilastollisen näytön heikkoudesta huolimatta on katsottu, että sitruunahapolle jo myönnetty hyväksyntä vastaavaan käyttöön elintarvikkeissa on riittävä osoitus aineen tehosta säilöntäaineena komission asetuksessa (EY) N:o 429/2008 (5) säädettyjen edellytysten mukaisesti.
(8)
Elintarviketurvallisuusviranomainen totesi 1 päivänä heinäkuuta 2014 (6) ja 8 päivänä syyskuuta 2015 (7) antamissaan lausunnoissa, että sorbiinihapolla ja kaliumsorbaatilla ei ehdotettujen käyttöedellytysten mukaisesti käytettynä ole haitallisia vaikutuksia eläinten terveyteen, kuluttajien turvallisuuteen eikä ympäristöön.
Se totesi lisäksi, että lisäaineet ovat ihoa, silmiä ja hengitysteitä ärsyttäviä.
Sen vuoksi komissio katsoo, että olisi toteutettava asianmukaisia suojatoimenpiteitä ihmisten terveydelle aiheutuvien haittavaikutusten ehkäisemiseksi erityisesti lisäaineen käyttäjien osalta.
Elintarviketurvallisuusviranomainen totesi myös, että sorbiinihappo ja kaliumsorbaatti ovat unionissa hyväksyttyjä elintarvikkeissa säilöntäaineina käytettäviä lisäaineita.
On kohtuullista olettaa, että rehussa on havaittavissa sama vaikutus kuin elintarvikkeissa, kun aineita käytetään vastaavina pitoisuuksina ja samojen edellytysten mukaisesti.
(9)
Elintarviketurvallisuusviranomainen totesi 1 päivänä helmikuuta 2012 (8) ja 6 päivänä toukokuuta 2021 (9) antamissaan lausunnoissa, että etikkahapolla, natriumdiasetaatilla ja kalsiumasetaatilla ei ehdotettujen käyttöedel­ lytysten mukaisesti käytettynä ole haitallisia vaikutuksia eläinten terveyteen, kuluttajien turvallisuuteen eikä ympäristöön.
Se totesi myös, että laimennettua happoa pidetään ärsyttävänä, kun taas suurempina pitoisuuksina se on syövyttävä ja aiheuttaa erityisen riskin silmille.
Sen vuoksi komissio katsoo, että ihmisten terveydelle aiheutuvien haittavaikutusten ehkäisemiseksi olisi toteutettava asianmukaisia suojatoimenpiteitä erityisesti lisäaineen käyttäjien osalta.
Elintarviketurvallisuusviranomainen totesi myös, että etikkahappo, natriumdiasetaatti ja kalsiumasetaatti ovat unionissa hyväksyttyjä elintarvikkeissa säilöntäaineina käytettäviä lisäaineita.
On kohtuullista olettaa, että rehussa on havaittavissa sama vaikutus kuin elintarvikkeissa, kun aineita käytetään vastaavina pitoisuuksina ja samojen edellytysten mukaisesti.
(10)
Elintarviketurvallisuusviranomainen totesi 16 päivänä marraskuuta 2011 antamassaan lausunnossa (10), että propionihapolla, natriumpropionaatilla, kalsiumpropionaatilla ja ammoniumpropionaatilla ei ehdotettujen käyttöedellytysten mukaisesti käytettynä ole haitallisia vaikutuksia eläinten terveyteen, kuluttajien turvallisuuteen eikä ympäristöön.
Se totesi lisäksi, että propionihappo, natriumpropionaatti, kalsiumpropionaatti ja ammoniumpro­ pionaatti ovat ihoa, limakalvoja ja silmiä syövyttäviä.
Sen vuoksi komissio katsoo, että olisi toteutettava asianmukaisia suojatoimenpiteitä ihmisten terveydelle aiheutuvien haittavaikutusten ehkäisemiseksi erityisesti lisäaineen käyttäjien osalta.
Elintarviketurvallisuusviranomainen totesi myös, että propionihappo, natriumpro­ pionaatti, kalsiumpropionaatti ja ammoniumpropionaatti voivat toimia rehun säilöntäaineina.
(4) EFSA Journal 2015;13(2):4009 ja EFSA Journal 2015;13(2)4010.
(5) Komission asetus (EY) N:o 429/2008, annettu 25 päivänä huhtikuuta 2008, Euroopan parlamentin ja neuvoston asetuksen (EY) N:o 1831/2003 täytäntöönpanoa koskevista yksityiskohtaisista säännöistä hakemusten laadinnan ja esittämisen sekä rehun lisäaineiden arvioinnin ja hyväksymisen osalta (EUVL L 133, 22.5.2008, s. 57).
(6) EFSA Journal 2014;12(7):3792.
(7) EFSA Journal 2015;13(9):4239.
(8) EFSA Journal 2012;10(2):2571.
(9) EFSA Journal 2021;19(5):6615.
(10) EFSA Journal 2011;9(12):2446.